CELEX: 31986D0449
Language: el
Date: 1986-09-08 00:00:00
Title: 86/449/ΕΟΚ: Απόφαση του Συμβουλίου της 8ης Σεπτεμβρίου 1986 για τη σύναψη συμφωνίας με τη μορφή ανταλλαγής επιστολών σχετικά με την προσωρινή εφαρμογή, από τις 16 Ιουνίου 1986, της συμφωνίας για τη δεύτερη τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας Μπισσάου περί της αλιείας στα ανοικτά των ακτών της Γουινέας Μπισσάου

Avis juridique important

|

31986D0449

86/449/ΕΟΚ: Απόφαση του Συμβουλίου της 8ης Σεπτεμβρίου 1986 για τη σύναψη συμφωνίας με τη μορφή ανταλλαγής επιστολών σχετικά με την προσωρινή εφαρμογή, από τις 16 Ιουνίου 1986, της συμφωνίας για τη δεύτερη τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας Μπισσάου περί της αλιείας στα ανοικτά των ακτών της Γουινέας Μπισσάου  

Επίσημη Εφημερίδα αριθ. L 261 της 13/09/1986 σ. 0020

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 8ης Σεπτεμβρίου 1986  για τη σύναψη συμφωνίας με τη μορφή ανταλλαγής επιστολών σχετικά με την προσωρινή εφαρμογή, από τις 16 Ιουνίου 1986, της συμφωνίας για τη δεύτερη τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας Μπισσάου περί της αλιείας στα ανοικτά των ακτών της Γουινέας Μπισσάου  (86/449/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της κυβέρνησης της Δημοκρατίας της Γουινέας Μπισσάου και της Ευρωπαϊκής Οικονομικής Κοινότητας σχετικά με την αλιεία στα ανοικτά των ακτών της Γουινέας Μπισσάου (1), που υπογράφηκε στις 27 Φεβρουαρίου 1980, όπως τροποποιήθηκε με τη συμφωνία που υπογράφηκε στις 15 Μαρτίου 1983 (2),  την πρόταση της Επιτροπής,  Εκτιμώντας:  ότι, σύμφωνα με το άρθρο 17 δεύτερο εδάφιο της συμφωνίας σχετικά με την αλιεία στα ανοικτά των ακτών της Γουινέας Μπισσάου, η Κοινότητα και η Δημοκρατία της Γουινέας Μπισσάου διεξήγαγαν διαπραγματεύσεις για να καθορίσουν τις τροποποιήσεις ή τις συμπληρώσεις που πρέπει να γίνουν στην εν λόγω συμφωνία στο τέλος της δεύτερης τριετούς περιόδου εφαρμογής της·  ότι, μετά το πέρας των εν λόγω διαπραγματεύσεων, μονογραφήθηκε στις 22 Μαΐου 1986 συμφωνία για δεύτερη τροποποίηση της προαναφερόμενης συμφωνίας αλιείας·  ότι με αυτή τη συμφωνία οι αλιείς της διευρημένης Κοινότητας διατηρούν τις δυνατότητές τους να αλιεύουν στα ύδατα που υπάγονται στην κυριαρχία ή τη δικαιοδοσία της Δημοκρατίας της Γουινέας Μπισσάου·  ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εγκριθεί το συντομότερο δυνατόν η εν λόγω συμφωνία· ότι, για το λόγο αυτό, τα δύο μέρη μονογράφησαν συμφωνία υπό μορφή ανταλλαγής επιστολών στην οποία προβλέπεται προσωρινή εφαρμογή της από την ημερομηνία λήξης της προσωρινής ρύθμισης που καθορίζεται με τη συμφωνία υπό μορφή ανταλλαγής επιστολών που εγκρίθηκε με την απόφαση 86/182/ΕΟΚ (3)· ότι πρέπει να εγκριθεί η εν λόγω συμφωνία υπό μορφή ανταλλαγής επιστολών με την επιφύλαξη έκδοσης οριστικής απόφασης βάσει του άρθρου 43 της συνθήκης,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών σχετικά με την προσωρινή εφαρμογή, από τις 16 Ιουνίου 1986, της συμφωνίας για τη δεύτερη τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας Μπισσάου περί της αλιείας στα ανοικτά των ακτών της Γουινέας Μπισσάου.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών που αναφέρεται στο άρθρο 1 δεσμεύοντας την Κοινότητα.  Βρυξέλλες, 8 Σεπτεμβρίου 1986.  Για το Συμβούλιο  Ο Πρόεδρος  R. BROOKE  (1) ΕΕ αριθ. L 226 της 29. 8. 1980, σ. 33.  (2) ΕΕ αριθ. L 84 της 30. 3. 1983, σ. 1.  (3) ΕΕ αριθ. L 131 της 17. 5. 1986, σ. 51.